Էրդողանը, սակայն, հերքեց այդ ամենը՝ հայտարարելով, որ «պատրաստ» է հրաժարական տալ, եթե հաստատվեն ԻՊ-ից Թուրքիայի նավթ գնելու մասին պնդումները[47]։ Ի պատասխան՝ Ռուսաստանի պաշտպանության նախարարի տեղակալ Անատոլի Անտոնովը հայտարարեց, որ Էրդողանի հրաժարականը Ռուսաստանի նպատակը չէ. «Թուրքիայի ղեկավարության ցինիզմը չունի սահմաններ։ Նրանք մուտք են գործել օտար երկիր և անխղճաբար թալանում են այն։ Սիրիայում ու Իրաքում օրինական տերերից հափշտակված նավթի հիմնական սպառողը Թուրքիան է։ Այդ հանցավոր բիզնեսում ներգրավված է երկրի քաղաքական ղեկավարությունը, նախագահ Էրդողանն ու նրա ընտանիքը։ ԻՊ-ը նավթի ապօրինի վաճառքից տարեկան վաստակում է մոտ 2 մլրդ դոլար»[48]։